Springbok-legende HO de Villiers oorledeHO de Villiers (Foto: Ikey Tigers/Twitter) Die Springbok-legende Henry Oswald “HO” de Villiers is Sondag in die ouderdom van 76 oorlede. Hy sou op 10 Maart sy 77ste verjaarsdag gevier het. De Villiers is in Johannesburg gebore en het ná skool na die Westelike Provinsie verhuis om sy diensplig te voltooi. Hy het in 1965 by die Ikey Tigers-rugbyklub aangesluit en is binnekort gekies om vir die Universiteit van Kaapstad se eerste span te speel. Hy het dieselfde jaar sy provinsiale debuut vir die WP gemaak. De Villiers het sy toetsbuiging in 1967 gemaak en nuwe maatstawwe in die nommer 15-trui gestel. Sy grootste bate was sy lyfswaaie, aftrappe en swenke op volle vaart – op nat en droë velde. Hy was ook in van die toetswedstryde die Bokke se stelskopper. Dok Craven het op ŉ dag vertel dat HO, ondanks sy groot bates, nie in sy eie vermoë geglo het nie en die aand voor wedstryde nie kon slaap nie. Maar met hom as heelagter het die Bokke 67,85% van hul wedstryde gewen. Hy het in 1970 sy 14de en finale toets teen Wallis by Cardiff Arms Park gespeel. As dit nie vir sy ernstige kniebeserings was nie, sou hy waarskynlik baie langer vir die Springbokke uitgedraf het. The South African het verlede jaar Maart berig De Villiers moes ŉ operasie ondergaan om ŉ breingewas te verwyder. Huldeblyke stroom in op sosiale media: Incredibly sad to hear of the passing of SA rugby legend HO de Villiers. A delight to watch in any jersey, but we loved him best in our blue and white. Our thoughts go out to his family and friends. pic.twitter.com/wRJiVeTrN5 — Ikey Tigers (@ikeytigers) February 20, 2022 Sad to learn of the passing on of H O de Villiers. RIP ????????@4KobusWiese @skalabrak @roblouw6 @Jodyhendricks @johanrademan1 @BreytonPaulse pic.twitter.com/y5v0G3za7b — GlobalSports News (@GlobalSportsSA) February 20, 2022 ???? True gentleman… superb sportsman… genuine friend… RIP HO de Villiers… and condolences to family, friends and fans ❤️???? pic.twitter.com/ZhIxm9wVwZ — Johan Immelman (@johan_immelman) February 20, 2022 Rip Legend Ho de villiers what a great springbok pic.twitter.com/paCmAxlcgK — Toks van der Linde (@toksvdl) February 20, 2022